CELEX: 62017CN0725
Language: fi
Date: 2017-12-27 00:00:00
Title: Asia C-725/17: Ennakkoratkaisupyyntö, jonka Sofiyski rayonen sad (Bulgaria) on esittänyt 27.12.2017 – Toplofikatsia Sofia EAD v. Mitko Simeonov Dimitrov

12.3.2018   
            
            
               FI
            
            
               Euroopan unionin virallinen lehti
            
            
               C 94/11
            
         Ennakkoratkaisupyyntö, jonka Sofiyski rayonen sad (Bulgaria) on esittänyt 27.12.2017 – Toplofikatsia Sofia EAD v. Mitko Simeonov Dimitrov
   (Asia C-725/17)
   (2018/C 094/14)
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Sofiyski rayonen sad
   
      Pääasian asianosaiset
   
   
      Kantaja: Toplofikatsia Sofia EAD
   
      Vastaaja: Mitko Simeonov Dimitrov
   
      Ennakkoratkaisukysymykset
   
   
               1)
            
            
               Direktiivin (1) soveltamisalan ulkopuolelle on rajattu perinteisen sopimusoikeuden sopimusten tekemistä koskevat oikeussäännökset, mutta rajataanko sen ulkopuolelle myös sopimussuhteiden syntymistä koskevan hyvin epätavallisen, laissa säädetyn rakenteen sääntely?
            
         
               2)
            
            
               Jos direktiivissä ei suljeta pois tätä tapausta koskevaa omaa sääntelyä: onko kyse direktiivin 5 artiklassa tarkoitetusta sopimuksesta vai jostain muusta? Jos on kyse sopimuksesta tai jos ei ole kyse sopimuksesta: voidaanko direktiiviä soveltaa käsiteltävässä asiassa?
            
         
               3)
            
            
               Sovelletaanko direktiiviä tällaisiin todellisiin sopimustyyppeihin riippumatta siitä, milloin ne ovat syntyneet, vai sovelletaanko direktiiviä ainoastaan uusina hankittuihin asuntoihin tai – vielä tiukemmin – ainoastaan uusiin valmistuviin asuntoihin (eli käyttäjäjärjestelmiin, jotka pyytävät liittämistä kaukolämpöverkkoon)?
            
         
               4)
            
            
               Jos direktiiviä voidaan soveltaa: rikotaanko kansallisella säännöstöllä direktiivin 5 artiklan 1 kohdan f alakohtaa, luettuna yhdessä 2 kohdan kanssa, joissa säädetään oikeudesta tai lähtökohtaisesta mahdollisuudesta päättää oikeussuhde?
            
         
               5)
            
            
               Jos sopimus on tehtävä: Onko sitä varten olemassa lomake, ja minkälainen on oltava niiden tietojen sisältö, jotka kuluttajalle (tässä: yksittäiselle asunnon omistajalle, ei asunnonomistajien yhteisölle) on annettava? Vaikuttaako oikea-aikaisten ja käytettävissä olevien tietojen puuttuminen oikeussuhteen syntymiseen?
            
         
               6)
            
            
               Tarvitaanko siihen, että kuluttajasta tulee oikeussuhteen osapuoli, hänen nimenomainen hakemuksensa, siis muodollisesti ilmaistu tahto?
            
         
               7)
            
            
               Kun sopimus on tehty, olipa se määrämuotoinen tai ei, onko rakennuksen yhteisten osien (erityisesti rappukäytävän) lämmitys osa sopimuksen kohdetta ja onko kuluttaja tilannut palvelun sitä koskevan osan, jos hän tai peräti koko asunnonomistajien yhteisö ei ole nimenomaisesti pyytänyt sitä (esimerkiksi jos patterit on poistettu, mikä useimmiten lienee lähtökohta – asiantuntijat eivät nimittäin mainitse rakennuksen yhteisissä osissa olevia lämmityslaitteita)?
            
         
               8)
            
            
               Onko asunnon omistajan aseman kuluttajana, joka on pyytänyt rakennuksen yhteisten osien lämmitystä, kannalta merkityksellistä (tai vaikuttaako se), jos lämmön toimitus omistusasuntoon on lopetettu?
            
         
      (1)  Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annettu Euroopan parlamentin ja neuvoston direktiivi 2011/83/EU (EUVL 2011, L 304, s. 64).